Diari Oficial de la Generalitat Valenciana


Sumari del DOGV 4608, del 15-10-2003 (2003/10444)

Informació pública de l'expedient de modificació puntual número XVI del Pla General, apartat 2, article 3.4.4.
--------------------------------------------------------------------------------------------------------------

### Dades del document

Número de DOGV
:   4608

Data del DOGV
:   15-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/10993


Organisme emissor
:   Ajuntament de Xàbia

Tipus de document
:   Anunci

Informació pública de l'expedient de modificació puntual número XVI del Pla General, apartat 2, article 3.4.4. [2003/Q10881]
  
El Ple de la corporació, en data 3 de setembre de 2003, ha dictat, entre altres, l'acord següent:
  
Punt 16.2. Dictamen relatiu a sotmetre a informació pública l'expedient de modificació puntual número XVI del Pla General d'Ordenació Urbana, apartat 2, article 3.4.4.
  
Havent-ne informat de l'expedient iniciat mitjançant la provisió del regidor delegat d'Urbanisme, el senyor Bas, de data 1 d'agost de 2003, per a la modificació del Pla General d'Ordenació Urbana (PGOU) de Xàbia, apartat 2 de l'article 3.4.4 de les ordenances, en el sentit d'estimar no necessària la redacció del pla especial, quan el projecte que desenvolupe el passeig Marítim siga un projecte conjunt, en este cas són d'aplicació les condicions de l'article 3.4.2, apartat 2.
  
Vist el projecte de modificació puntual número XVI del Pla General d'Ordenació Urbana, apartat 2 de l'article 3.4.4 de les ordenances del Pla General d'Ordenació Urbana, promogut per l'Ajuntament de Xàbia, redactat per l'arquitecte Enric Morera i Esteve, arquitecte municipal, agost de 2003.
  
Atés que es proposa afegir el següent paràgraf al final de l'apartat 2 de l'article 3.4.4, seran d'aplicació les previsions contingudes en l'article 3.4.2, apartat 2, sempre que el projecte conjunt d'obra pública contemple les previsions anteriors.
  
Vist l'informe favorable emés per la cap de la Secció de Planejament i Gestió, la senyora Ferrándiz, de data 4 d'agost de 2003.
  
Atés que en la Llei 6/1994, de 15 de novembre, Reguladora de l'Activitat Urbanística (LRAU), es propugna un sistema flexible de planejament i possibilita les modificacions del planejament general mitjançant la instrumentalització d'un mecanisme de modificació amb fortes garanties legals i un procediment idèntic al de la seua aprovació.
  
Atés que el Reglament de Planejament de la Comunitat Valenciana, aprovat pel Decret 201/1998, de 15 de desembre, establix en l'article 145, que els plans generals o les seues modificacions els han de redactar i subscriure tècnics competents al servici de l'administració o contractats per ella.
  
Atés que, al trobar-nos davant d'una modificació del Pla General d'Ordenació Urbana vigent de Xàbia, és d'aplicació el que disposa l'article 55.1 de a Llei 6/1994, de 15 de novembre, que determina que el canvi o substitució de determinacions als plans i programes exigix complir el mateix procediment legal establit per a la seua aprovació, procediment en este cas regulat en l'article 38 de la Llei Reguladora de l'Activitat Urbanística.
  
Atés que l'article 57.1.b de la llei indicada més amunt i 152.2 del reglament establixen que el sotmetiment a informació pública dels plans determinarà, per si mateix, la suspensió de l'atorgament de llicències en aquelles àrees del territori objecte del projecte de planejament exposat al públic les noves determinacions del qual suposen modificació del règim urbanístic vigent.
  
De conformitat amb el dictamen emés per la Comissió Informativa d'Urbanisme i Disciplina, de data 19 d'agost de 2003, la corporació municipal, per 11 vots a favor (Popular, Grup Independent de Xàbia, Ciutadans per Xàbia) i 10 en contra (Socialistes i Bloc-Centristes) i cap abstenció, que suposa el vot favorable de més de la meitat del nombre legal de membres de la corporació, segons disposa l'article 47.3.i de la Llei 7/1985, de 2 d'abril, acorda:
  
Primer
  
Sotmetre a informació pública el projecte de modificació puntual número XVI del Pla General d'Ordenació Urbana, apartat 2 de l'article 3.4.4, de les ordenances del Pla General d'Ordenació Urbana, durant el termini d'un mes, mitjançant la publicació dels corresponents edictes en el Diari Oficial de la Generalitat Valenciana, en un periòdic i al tauler d'edictes municipal.
  
Segon
  
Sol·licitar informes a les següents administracions sectorials: Conselleria de Territori i Habitatge (zona de servitud de costes) i Demarcació Provisional de Costes, Alacant (zona maritimoterrestre).
  
Cosa que es fa pública perquè se'n prenga coneixement general.